b'\n_START_ARTICLE_\nSant Andreu i Sant Francesc\n_START_SECTION_\nTem\xc3\xa0tica de l\'obra\n_START_PARAGRAPH_\nJos\xc3\xa9 \xc3\x81lvarez Lopera comenta que les "associacions de sants" d\'El Greco podien estar basades en alg\xc3\xban costum, de vegades podien tenir una l\xc3\xb3gica o un motiu doctrinal. Altres vegades, com en aquest "aparellament" de Sant Andreu ap\xc3\xb2stol  i de Sant Francesc d\'Ass\xc3\xads, l\'associaci\xc3\xb3 sembla tan arbitr\xc3\xa0ria que nom\xc3\xa9s s\'explica pels desitjos dels destinataris, segurament un particular o un convent.\n_START_SECTION_\nAn\xc3\xa0lisi de l\'obra\n_START_PARAGRAPH_\nSignat amb lletres gregues cursives en el paper de l\'extrem inferior dret; Oli sobre llen\xc3\xa7; 167\xc2\xa0\xc3\x97\xc2\xa0113 cm.; 1595 ca. L\'estat general de conservaci\xc3\xb3 \xc3\xa9s bo, tot i haver-hi alguns punts deteriorats._NEWLINE_Segons  Harold Wethey, \xc3\xa9s la millor parella de sants de l\'obra d\'El Greco. Ambdues figures, sant Andreu Ap\xc3\xb2stol amb la seva creu en aspa i sant Francesc d\'Ass\xc3\xads amb el seu h\xc3\xa0bit religi\xc3\xb3s, es troben en primer pla i en un espai molt redu\xc3\xaft. Al fons es troba una panor\xc3\xa0mica de la ciutat de Toledo. La brillant i lluminosa vestidura verda sobre t\xc3\xbanica blava de Sant Andreu est\xc3\xa0 meravellosament pintada. Els dos sants est\xc3\xa1n magn\xc3\xadficament captats en l\'actitud de conversar, fent gestos amb llurs mans, aparionades amb un estil molt personal. _NEWLINE_La tipolog\xc3\xada de Sant Andreu es repeteix en la figura a\xc3\xafllada d\'aquest personatge, al Metropolitan Museum of Art de Nova York. La posici\xc3\xb3n de Sant Francesc \xc3\xa9s la mateixa que veiem a Sant Joan Evangelista i Sant Francesc d\'Ass\xc3\xads.'